# **DECIZIA ETAPEI DE ÎNCADRARE**

## Nr. proiect din 08.02.2018

Ca urmare a solicitării de emitere a acordului de mediu adresate de **Comuna Lăzarea**, cu sediul în comuna Lăzarea, str. Principală nr.702, Județul Harghita, , înregistrată la APM Harghita cu nr. 7713/07.09.2017, completată la nr.504/19.01.2018 și nr.1208/06.02.2018 în baza:

**Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;

**Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

autoritatea competentă pentru protecţia mediului APM Harghita decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 08.02.2018, că proiectul ***Reabilitarea parțială a rețelei de drumuri locale din comuna Lăzarea, județul Harghita”*** propus a fi amplasat în **comuna Lăzarea fn, județul Harghita** nu se supune evaluării impactului asupra mediului.

Justificarea prezentei decizii:

**I. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:**

a) proiectul se încadrează în prevederile Hotărârii Guvernului nr. 445/2009, privind evaluarea impactului anumitor proiecte publice şi private asupra mediului, fiind încadrat în anexa nr. II, pct. 13, lit. a.,coroborat cu pct. 10 lit. e,

- proiectul propus nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare, amplasamentul acestuia fiind situat la o distanță de aprox. 200m față de aria naturală protejată sit NATURA 2000 **ROSPA0033 Depresiune și Munții Giurgeului”**

**Caracteristicile proiectului:**

1. **a. Mărimea proiectului:**

Proiectul prevede reabilitarea unui număr de 18 străzi, în lungime totală de 5855 m, după cum urmează:

|  |  |  |  |
| --- | --- | --- | --- |
| **Nr.** | **Strada** | **Denumirea** | **Lungime (m)** |
| 1. | DC 266 | Ferencziek | 1201 |
| 3. | DC 267 | Gurzok, Nagypatak, Tégla | 1370 |
| 5. | Strada nr.1 | Cigány | 376 |
| 6. | Strada nr.2 | Kissaros | 304 |
| 7. | Strada nr.3 | Állomás | 295 |
| 8. | Strada nr.4 | Mártírok | 182 |
| 9. | Strada nr.5 | Csengettyű | 397 |
| 10 | Strada nr.6 | Carina | 109 |
| 11 | Strada nr.7 | Nemesek | 564 |
| 12 | Strada nr.8 | Templom | 131 |
| 13 | Strada nr.9 | Szini | 303 |
| 14 | Strada nr.10 | Toskert | 234 |
| 15 | Strada nr.11 | Testvértelepülések | 129 |
| 16 | Strada nr.12 | Pékség | 260 |

Lățimea platformei drumurilor în aliniament este de : 3-5,50 ml

Lățimea acostamentelor: 2x0,50-0,75 ml

Viteza de proiectare: 25 km/h

**Lucrări proiectate la podețe:**

|  |  |  |  |  |
| --- | --- | --- | --- | --- |
| **Refacere podețe existente** | | | | |
| Nr.podeț | X | Y | Lungime(m)/  lățime(m) | Debit de calcul (mc/s) |
| Nr.1 peste pr. Lăzarea pe DC 267 km 0+918 | 541698,251 | 582951,276 | 6,6/10 | 61,60 |
| Nr.2 peste pr. Lăzarea pe str. Cigany, km 0+370 | 541944,747 | 582617,260 | 5,60/10,00 | 61,60 |
| Nr.3 peste pr. Cianod pe str. Nemesek km 0+300 | 541135,261 | 583216,558 | 6,60/8,00 | 61,60 |
| Nr.4 peste pr. Cianod pe str. Nemesek km 0+310 | 541143,569 | 583222,488 | 5,60/12,00 | 44,30 |
| Nr.5 peste pr Cianod pe str. Nemesek km 0+350 | 541183,525 | 583226,858 | 6,50/8,00 | 44,30 |
| Nr.6 peste pr. Lăzarea pe str. Testver-telepulesek km 0+154 | 540921,959 | 583305,984 | 6,60/8,00 | 76,10 |
| **Construirea unui podeț nou** | | | | |
| Nr.7 peste pr. Lăzarea pe lângă DC 267 km 0+579 | 541416,094 | 583130,035 | 6,50/10,00 | 61,60 |

**b. Cumularea cu alte proiecte**: Nu este cazul.

**c. Utilizarea resurselor naturale**: piatră, balast

**d. Producţia de deşeuri**:

Deşeurile municipale amestecate şi cele nepericuloase se vor colecta şi se vor depozita temporar într-un loc special amenajat, în tomberoane/containere cu capac şi vor fi predate către un operator economic specializat în colectarea acestora.

Deşeurile valorificabile vor fi colectate selectiv şi vor fi predate operatorilor economici autorizaţi în colectarea acestora.

Conform H.G. nr. 856 din 2002, privind evidenta gestiunii deşeurilor şi pentru aprobarea listei cuprinzând deşeurile, inclusiv deşeurile periculoase, deşeurile rezultate de la obiectivul analizat se clasifică astfel:

| **Denumirea**  **deşeului** | **Cantitatea prevăzută a fi generată** | **Codul**  **deşeului** | **Codul privind principala proprietate periculoasă** | **Codul**  **Clasificării**  **statistice** | **Managementul deşeurilor**  **cantitatea prevăzută a fi generată** | | |
| --- | --- | --- | --- | --- | --- | --- | --- |
| **valorificată** | **eliminată** |  |
| Deşeuri de la excavare (sol vegetal şi material de descopertă) | 50 m3 | 01.01.02 | - | - | 50 m3 | - | - |
| Metale feroase | 100 Kg | 16.01.17 | - | - | 100 kg | - | - |
| beton, caramizi, tigle si materiale ceramice | 50 to | 17.01 |  |  |  | 50 to |  |
| Deşeuri municipale amestecate | 3168 Kg | 20.03.01 | - | - | - | 3168 Kg | - |

**e. Emisii poluante, inclusiv zgomotul şi alte surse de disconfort**:

- emisii în apă: - în faza de construire la refacerea, construirea podețelor poate crește turbiditatea apei, , care va fi doar un efect temporar. Se vor lua măsuri pentru evitarea poluării fizice și chimice a apei de suprafață.

- în fază de exploatare-efectele vor fi pozitive.

-emisii în aer: emisiile rezultate de la utilajele şi mijloacele de transport folosite la executarea lucrărilor corespund din punct de vedere tehnic, astfel evitându-se poluarea mediului prin arderea de combustibil.

-zgomot: maşinile şi utilajele folosite la executarea lucrărilor corespund cerinţelor tehnice de nivel acustic.

**f. Riscul de accident, ţinându-se seama în special de substanţele şi de tehnologie utilizate**: - Nu este cazul.

**2. Localizarea proiectului**:

**2.1**.utilizarea existentă a terenului: Amplasamentul se află în intravilanul comunei Lăzarea, subzona drumurilor comunale, proprietate publică al comunei Lăzarea, conform Certificatului de urbanism nr. 7/01.02.2016 emis de Comuna Lăzarea, folosinţă actuală: drumuri comunale în intravilan

**2.2**.relativa abundenţă a resurselor naturale din zonă, calitatea şi capacitatea regenerativă a acestora:- nu este cazul

**2.3**.capacitatea de absorbţie a mediului:

a. zone umede: nu este cazul,

b. zone costiere: nu este cazul,

c. zone montane şi cele împădurite: nu este cazul

d. parcuri şi rezervaţii naturale ariile clasificate: nu este cazul,

e. arii clasificate sau zone protejate : nu sunt

f. zone de protecţie specială mai ales cele desemnate prin Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare:amplasamentul proiectului nu se află în interiorul ariilor naturale protejate declarate prin acte normative. Din acest motiv proiectul nu intră sub incidenţa art. 28 din Ordonanţa de urgenţă a Guvernului nr. 57/2007 privind regimul ariilor naturale protejate, conservarea habitatelor naturale, a florei şi faunei sălbatice, cu modificările şi completările ulterioare,

h. ariile dens populate: nu este cazul,

i .peisajele cu semnificaţie istorică, culturală şi arheologică: nu este cazul

**3.Caracteristicile impactului potenţial:**

În raport cu criteriile stabilite mai sus la pct. 1 şi 2 **nu au fost identificate efecte semnificative** posibile, astfel:

a.extinderea impactului :

*- aria geografică:* redusă,nesemnificativă,

- numărul persoanelor afectate: prin realizarea proiectului:nu vor fi persoane afectate negativ.

b. natura transfrontieră a impactului: nu este cazul,

c. mărimea şi complexitatea impactului*:*

*-*în perioada realizării proiectului*: vor rezulta deşeuri, care vor fi gestionate conform pct 1.d.*

d. probabilitatea impactului*: mică*

e. durata, frecvenţa şi reversibilitatea impactului*:*

Impact de scurtă durată, numai în timpul executării lucrărilor . Nu rezultă impact remanent.

**Condiţiile de realizare a proiectului:**

a) Respectarea prevederilor Avizului de Gospodărire a Apelor nr.27/02.02.2018 emis de ABA Mureș

b) Evitarea poluării solului şi a mediului acvatic cu produse petroliere în urma lucrărilor, a pierderilor de carburanţi de la mijloacele de transport şi de la utilajele folosite în timpul executării lucrărilor

c) În scopul garantării evitării poluării accidentale a mediului aveţi obligaţia ca să aveţi în dotare materiale absorbante pentru produse petroliere.

d) Este interzisă afectarea terenurilor în afara amplasamentelor autorizate pentru realizarea lucrărilor de investiţii, prin:

-abandonarea, înlăturarea sau eliminarea deşeurilor în locuri neautorizate;

-staţionarea mijloacelor de transport în afara terenurilor desemnate în acest scop

-distrugerea sau degradarea, prin orice mijloace, a vegetaţiei ierboase sau lemnoase;

e) Utilizarea materiilor prime numai din surse autorizate.

f) Suprafeţele de teren afectate temporar prin execuţia lucrărilor vor fi redate în categoria de folosinţă avută anterior, sarcina revenindu-i titularului proiectului.

g) Titularul proiectului are obligaţia de a notifica în scris APM Harghita despre orice modificare sau extindere a proiectului survenită după emiterea deciziei etapei de încadrare şi anterior emiterii aprobării de dezvoltare, respectiv autoritatea competentă emitentă a aprobării de dezvoltare despre orice modificare sau extindere a proiectului survenită după emiterea aprobării de dezvoltare, in conformitate cu prevederile art.39 şi art. 40 din Ordinul comun nr. 135/84/76/1294 din 2010 al Ministerului Mediului şi Pădurilor, Ministerului Agriculturii şi Dezvoltării Rurale, Ministerului Administraţiei şi Internelor, Ministerului Dezvoltării Regionale şi Turismului.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**ing. DOMOKOS** László József

**ȘEF SERVICIU A.A.A.**

**Ing. LÁSZLÓ** Anna

**ÎNTOCMIT,**

**ing. BOTH** Enikő